ПРОТОКОЛ № 33
от заседание на Комисията по
предотвратяване и установяване на конфликт на интереси и взаимодействие с Инспектората към Висшия съдебен съвет,
проведено на  16  септември  2013 г.

Днес, 16 септември  2013 г., понеделник, в сградата на Висшия съдебен съвет се проведе заседание на Комисията по предотвратяване и установяване на конфликт на интереси и взаимодействие с Инспектората към ВСС, в състав: 

		 ПРЕДСЕДАТЕЛ:		НЕЗАБРАВКА СТОЕВА
		           ЧЛЕНОВЕ: 		ВАСИЛ ПЕТРОВ
ГАЛИНА КАРАГЬОЗОВА
КАЛИН КАЛПАКЧИЕВ
КАМЕН СИТНИЛСКИ	
ОТСЪСТВАЛИ: Няма. 

При разглеждането на материалите относно взаимодействието с Инспектората към ВСС няма представители на  Инспектората към ВСС. 

І. Взаимодействие с Инспектората към Висшия съдебен съвет:

1. ОТНОСНО: Акт за резултатите от извършена планова проверка в Районна прокуратура гр. Царево на основание Заповед № ПП-01-50/20.05.2013 г. на Главния инспектор на ИВСС /само на ел.носител/.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

1.1. Приема за сведение Акт за резултатите от извършена планова проверка в Районна прокуратура гр. Царево на основание Заповед № ПП-01-50/20.05.2013 г. на Главния инспектор на ИВСС.
1.2. Административният ръководител на Районна прокуратура гр. Царево да уведоми комисията за изпълнението на дадените с акта препоръки.

2. ОТНОСНО: Акт за резултатите от извършена планова проверка в Районна прокуратура гр. Поморие на основание Заповед № ПП-01-51/20.05.2013 г. на Главния инспектор на ИВСС /само на ел.носител/.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:
2.1. Приема за сведение Акт за резултатите от извършена планова проверка в Районна прокуратура гр. Поморие на основание Заповед № ПП-01-51/20.05.2013 г. на Главния инспектор на ИВСС.
2.2. Административният ръководител на Районна прокуратура гр. Поморие да уведоми комисията за изпълнението на дадените с акта препоръки.

3. ОТНОСНО: Акт за резултатите от извършена планова проверка в Районен съд гр. Поморие на основание Заповед № ПП-01-44/08.05.2013 г. на Главния инспектор на ИВСС /само на ел.носител/.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение Акт за резултатите от извършена планова проверка по граждански дела в Районен съд гр. Поморие на основание Заповед № ПП-01-44/08.05.2013 г. на Главния инспектор на ИВСС.

4.ОТНОСНО: Информация от районния прокурор на Районна прокуратура гр. Бургас за резултатите от предприетите мерки във връзка с констатациите, изводите и препоръките в Акт за извършена планова проверка от ИВСС в РП гр. Бургас за периода 2011-2012 г. съобразно Заповед № ПП-01-468/15.05.2013 г. на Главния инспектор на ИВСС. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

4.1. Приема за сведение Акт за извършена планова проверка в Районна прокуратура гр. Бургас за периода 2011-2012 г. на основание Заповед № ПП-01-468/15.05.2013 г. на Главния инспектор на ИВСС.
4.3. Приема за сведение направените от административния ръководител на Районна прокуратура гр. Бургас възражения по акта и становището на Главния инспектор на ИВСС по тях.
4.4. Приема за сведение информацията от административния ръководител на Районна прокуратура гр. Бургас за изпълнението на дадените с акта препоръки. 
4.2. Резултатите от извършената проверка да се вземат предвид при изготвянето на единна методика по прилагането на принципа на чл. 9 от ЗСВ.

ІІ. По Закона за предотвратяване и установяване на конфликт на интереси:

5. ОТНОСНО: Решение на Висшия съдебен съвет по т. 38 от протокол № 16/25.04.2013 г. – отчет, анализ и предложения.

Обсъжданията се проведоха съвместно с членовете на Комисия по правни въпроси на ВСС Юлияна Колева – председател на комисията и членове Каролина Неделчева и Незабравка Стоева, която председателства заседанието на КПУКИВИВСС.
След проведена дискусия се установи, че по подадена жалба от  фондация “Програма Достъп до информация”,  сдружение „Център на неправителствените организации” и фондация „Български институт за правни инициативи”  срещу решението на ВСС по т. 38 от протокол № 16/25.04.2013 г. е образувано адм.д. № 11948/2013г. пред Върховния административен съд, поради което и след проведените разисквания, на основание чл. 99 и чл. 130, ал. 2 от АПК 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Предлага на ВСС следния проект на решение:
1. На основание чл. 99 и чл. 130, ал. 2 от АПК ОТЛАГА преразглеждането на решение на ВСС по т. 38 от протокол № 16/25.04.2013 г. 
2. След произнасяне с решение на Върховния административен съд по адм.д. № 11948/2013г.  КПУКИВИВСС ще предложи проект на решение, като се съобрази с влезлия в сила съдебен акт.

6. ОТНОСНО: Декларации по чл. 12 от ЗПУКИ.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

6.1. ПРИЕМА декларациите по чл. 12 от ЗПУКИ от приложения списък.
6.2. КОНСТАТИРА неизпълнение на разпоредбата на чл. 15 от ЗПУКИ относно срока за подаване на декларациите по т. 1, 2 и 5 от приложения списък.
6.3. Неподадените в срок декларации от приложения списък да се докладват на първото заседание на комисията през м. октомври 2013 г. 

7. ОТНОСНО: Решение № 282 от 29.08.2013 г. на Комисията за предотвратяване и установяване на конфликт на интереси по подаден сигнал срещу …………… – съдия в Районен съд гр. Свиленград.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение решение № 282 от 29.08.2013 г. на Комисията за предотвратяване и установяване на конфликт на интереси по подаден сигнал срещу ………………. – съдия в Районен съд гр. Свиленград.
8. ОТНОСНО: Искане от Комисията за предотвратяване и установяване на конфликт на интереси за предоставяне на доказателства във връзка с подаден в комисията сигнал срещу …………. – съдия в Районен съд гр. Казанлък и …………….. – секретар в Районна прокуратура гр. Казанлък.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И :

Да се предоставят на Комисията за предотвратяване и установяване на конфликт на интереси исканите доказателства, налични във ВСС.

ІІІ. Разни:

9. ОТНОСНО: Извлечение от протокол № 32 от заседание на Висшия съдебен съвет проведено на 26 юли 2013 г. във връзка със създаване на работна група, която да обсъди техническите, финансовите и други административно-организационни проблеми в съдилищата. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

9.1. Избира Калин Калпакчиев и Галина Карагьозова за участие в сформираната работна група.
9.2. Препис от решението да се предостави на КПКИТС. 

10. ОТНОСНО: Становище от председателя на Районен съд гр. Нови пазар относно проект за Инструкция за разпределение на делата в съдилищата, съобразно случайния принцип по чл.9 от ЗСВ.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

10.1. Приема за сведение становището на председателя на Районен съд гр. Нови пазар относно проекта на Инструкция за разпределение на делата в съдилищата съобразно случайния принцип по чл. 9 от ЗСВ.
10.2. Същото да се вземе предвид при изготвянето и на единната методика по приложението на чл. 9 от ЗСВ.
10.3. Изразява благодарност към г-жа Галина Николова – административен ръководител на Районен съд гр. Нови пазар за изразеното становище и задълбочено вникване в проблемите по прилагането на случайното разпределение на делата. 

11. ОТНОСНО: Писмо от Главния секретар на Министерство на правосъдието относно инвестиционното намерение на Министерство на правосъдието за осигуряване на оптималната работна среда на структурите на съдебната власт в гр. Несебър. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение писмото от Главния секретар на Министерство на правосъдието относно инвестиционното намерение на Министерство на правосъдието за осигуряване на оптималната работна среда на структурите на съдебната власт в гр. Несебър. 

12. ОТНОСНО: Писмо от Агенция  по обществени поръчки с вх. № 45-07-005/25.07.2013 г. относно прилагане на Закона за обществените поръчки (ЗОП). 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение писмото от Агенция  по обществени поръчки с вх. № 45-07-005/25.07.2013 г. относно прилагане на Закона за обществените поръчки.

ПРЕДСЕДАТЕЛ НА КОМИСИЯ ПО
ПРЕДОТВРАТЯВАНЕ И УСТАНОВЯВАНЕ 
НА КОНФЛИКТ НА ИНТЕРЕСИ И
ВЗАИМОДЕЙСТВИЕ С ИНСПЕКТОРАТА 
КЪМ ВИСШИЯ СЪДЕБЕН СЪВЕТ:

НЕЗАБРАВКА СТОЕВА

Експертни сътрудници  на комисията:

И. Котева    ....................

Д.Янкова	....................

Изготвил протокола:

М.Китова   ....................